CELEX: 32021D1801
Language: da
Date: 2021-10-11 00:00:00
Title: Kommissionens gennemførelsesafgørelse (EU) 2021/1801 af 11. oktober 2021 om ændring af gennemførelsesafgørelse (EU) 2019/1616 for så vidt angår harmoniserede standarder for metalliske industrielle rørledninger, bolte og møtrikker af flanger og deres samlinger samt kanalrøgrørskedler af rustfrit stål

12.10.2021   
               
               
                  DA
               
               
                  Den Europæiske Unions Tidende
               
               
                  L 361/53
               
            
         KOMMISSIONENS GENNEMFØRELSESAFGØRELSE (EU) 2021/1801
         af 11. oktober 2021
         om ændring af gennemførelsesafgørelse (EU) 2019/1616 for så vidt angår harmoniserede standarder for metalliske industrielle rørledninger, bolte og møtrikker af flanger og deres samlinger samt kanalrøgrørskedler af rustfrit stål
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 12 i Europa-Parlamentets og Rådets direktiv 2014/68/EU (2) formodes trykbærende udstyr eller enheder som omhandlet i nævnte direktivs artikel 4, stk. 1 og 2, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige sikkerhedskrav, der er omfattet af disse standarder eller dele deraf, jf. bilag I til nævnte direktiv.
                  
               
                     (2)
                  
                  
                     For så vidt angår trykbærende udstyr anmodede Kommissionen ved brev M/071 af 1. august 1994 Den Europæiske Standardiseringsorganisation (CEN) om at udarbejde produktrelaterede standarder og standarder af horisontal art til støtte for Europa-Parlamentets og Rådets direktiv 97/23/EF (3). Dette direktiv er blevet erstattet af direktiv 2014/68/EU uden at ændre de væsentlige sikkerhedskrav i bilag I til direktiv 97/23/EF.
                  
               
                     (3)
                  
                  
                     På grundlag af anmodning M/071 reviderede og ændrede CEN nogle af de eksisterende harmoniserede standarder for at afspejle det aktuelle tekniske niveau. Navnlig reviderede CEN den harmoniserede standard EN 1515-4:2009, hvilket førte til vedtagelsen af den harmoniserede standard EN 1515-4:2021 for bolte og møtrikker af flanger og deres samlinger. CEN reviderede også den harmoniserede standard EN 14222:2003, hvilket førte til vedtagelsen af standard EN 14222:2021 for kanalrøgrørskedler af rustfrit stål.
                  
               
                     (4)
                  
                  
                     CEN ændrede desuden den harmoniserede standard EN 13480-3:2017 for metalliske industrielle rørledninger.
                  
               
                     (5)
                  
                  
                     Kommissionen har sammen med CEN vurderet, hvorvidt disse standarder for det trykbærende udstyr, som CEN har ændret eller revideret, er i overensstemmelse med anmodning M/071.
                  
               
                     (6)
                  
                  
                     Standarderne for det trykbærende udstyr, som CEN har ændret eller revideret, opfylder de krav, de har til formål at dække, og som er omhandlet i bilag I til direktiv 2014/68/EU. Derfor bør referencerne for de nævnte standarder offentliggøres i Den Europæiske Unions Tidende.
                  
               
                     (7)
                  
                  
                     Referencer for ændrede eller reviderede udgaver af standarderne EN 1515-4:2009, EN 14222:2003 og EN 13480-3:2017 skal offentliggøres. Referencerne for standarderne EN 1515-4:2009 og EN14222:2003 skal derfor tilbagetrækkes fra Den Europæiske Unions Tidende (4).
                  
               
                     (8)
                  
                  
                     For at give fabrikanterne tilstrækkelig tid til at tilpasse deres produkter til de ændrede eller reviderede udgaver af harmoniserede standarder for bolte og møtrikker af flanger og deres samlinger og kanalrøgrørskedler af rustfrit stål er det nødvendigt at udskyde tilbagetrækningen af referencerne for disse standarder.
                  
               
                     (9)
                  
                  
                     I bilag I til Kommissionens gennemførelsesafgørelse (EU) 2019/1616 (5) er der opført referencer for harmoniserede standarder, der er udarbejdet til støtte for direktiv 2014/68/EU. Referencerne for de harmoniserede standarder EN 1515-4:2021 og EN 14222:2021 bør medtages i nævnte bilag.
                  
               
                     (10)
                  
                  
                     I bilag II til gennemførelsesafgørelse (EU) 2019/1616 er der opført referencer for harmoniserede standarder, der udarbejdet til støtte for direktiv 2014/68/EU, og som er blevet trukket tilbage fra Den Europæiske Unions Tidende. Referencerne for de harmoniserede standarder EN 1515-4:2009 og EN 14222:2003 bør medtages i nævnte bilag.
                  
               
                     (11)
                  
                  
                     Referencen for den harmoniserede standard EN 13480-3:2017 og referencerne for dens ændringer EN 13480-3:2017/A2:2020 og EN 13480-3:2017/A3:2020 er medtaget i bilag I til gennemførelsesafgørelse (EU) 2019/1616. Der er foretaget yderligere en ændring af standard EN 13480-3:2017. Den relevante tekst i nævnte bilag bør derfor ændres, således at referencen for ændring EN 13480-3:2017/A1:2021 tilføjes.
                  
               
                     (12)
                  
                  
                     Gennemførelsesafgørelse (EU) 2019/1616 bør derfor ændres.
                  
               
                     (13)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen til en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/1616 foretages følgende ændringer:
            
                        1)
                     
                     
                        Bilag I ændres i overensstemmelse med bilag I til nærværende afgørelse.
                     
                  
                        2)
                     
                     
                        Bilag II ændres i overensstemmelse med bilag II til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 11. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/68/EU af 15. maj 2014 om harmonisering af medlemsstaternes lovgivning om tilgængeliggørelse på markedet af trykbærende udstyr (EUT L 189 af 27.6.2014, s. 164).
         
            (3)  Europa-Parlamentets og Rådets direktiv 97/23/EF af 29. maj 1997 om indbyrdes tilnærmelse af medlemsstaternes lovgivning om trykbærende udstyr (EFT L 181 af 9.7.1997, s. 1).
         
            (4)  EUT C 326 af 14.9.2018, s. 94.
         
            (5)  Kommissionens gennemførelsesafgørelse (EU) 2019/1616 af 27. september 2019 om harmoniserede standarder for trykbærende udstyr, der er udarbejdet til støtte for Europa-Parlamentets og Rådets direktiv 2014/68/EU (EUT L 250 af 30.9.2019, s. 95).
      
      
         
            BILAG I
            I bilag I foretages følgende ændringer:
            
                        1)
                     
                     
                        nr. 29 affattes således:
                        
                                    Nr.
                                 
                                 
                                    Reference til standarden
                                 
                              
                                    »29.
                                 
                                 
                                    EN 13480-3:2017
                                    Metalliske industrielle rørledninger — Del 3: Konstruktion og beregning
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021«.
                                 
                              
                  
                        2)
                     
                     
                        Følgende løbenumre tilføjes:
                        
                                    Nr.
                                 
                                 
                                    Reference til standarden
                                 
                              
                                    »40.
                                 
                                 
                                    EN 1515-4:2021
                                    Flanger og deres samlinger — Bolte og møtrikker — Del 4: Udvælgelse af bolte og møtrikker til udstyr der hører ind under direktivet for trykbærende udstyr 2014/68/EU
                                 
                              
                                    41.
                                 
                                 
                                    EN 14222:2021
                                    Kanalrøgrørskedler af rustfrit stål«.
                                 
                              
                  
      
      
         
            BILAG II
            I bilag II tilføjes følgende løbenumre:
            
               
                           Nr.
                        
                        
                           Reference til standarden
                        
                        
                           Dato for tilbagetrækning
                        
                     
                           »38.
                        
                        
                           EN 1515-4:2009
                           Flanger og deres samlinger — Bolte og møtrikker — Del 4: Udvælgelse af bolte og møtrikker til udstyr under direktivet for trykbærende udstyr 97/23/EF
                        
                        
                           12. april 2023
                        
                     
                           39.
                        
                        
                           EN 14222:2003 Kanalrøgrørskedler af rustfrit stål
                        
                        
                           12. april 2023«.